248:: Administració pública:: Cultura:: Justícia i dret:: Llengua::
"La guerra ha començat i els avions deixen anar quilos i més quilos d'explosius sobre les ciutats.
La gent espaordida buscarà refugi sota terra."
Extret del post sobre El cel sota terra [ + ]
Artificial intelligence, núm. 8, maig 2019
Vuitè número d'aquesta publicació periòdica íntegrament en anglès que té per objectiu contribuir al debat internacional sobre la gestió pública.
Aquest número, dedicat a la intel·ligència artificial, conté articles sobre el seu context històric i social, sobre la carta de drets i responsabilitats dels ciutadans digitals, o l'estratègia de governança pública per a la implementació del 5G.
Selecció de poesia escrita durant els anys de la Guerra Civil, d'autors ben diferents: des d'escriptors reconeguts com Pere Quart o Clementina Arderiu, fins a soldats del front que envien col·laboracions literàries a les publicacions catalanes d'aquells anys.
Són textos que mostren els diferents registres del dolor i de la pèrdua inherents als mals de la guerra: parlen del combat per la llibertat, de la vida i de la mort a les trinxeres, de les inclemences de la rereguarda, de la por a les bombes, dels combatents de les Brigades Internacionals.
Catàleg de l'exposició que acull el MNAC del 31 de maig al 29 de setembre de 2019, que es proposa recuperar l'obra d'un pintor català que en vida va tenir un gran èxit, però que l'inexorable pas del temps, i amb ell les diferents generacions historiogràfiques, han anat oblidant.
Fabrés va ser un defensor acèrrim del naturalisme i la denúncia de les diferències socials.
La seva preocupació per la llum el va portar a investigar-ne la incidència en els colors, tant d'interiors com de paisatges, i va assolir fins i tot en alguns quadres, aspectes més aviat hiperrealistes.
Revista de Llengua i Dret, núm. 71, juny de 2019
Aquest número ofereix dues seccions monogràfiques: la primera aborda la traducció i la interpretació jurídiques en serveis públics i presenta els resultats de sis estudis crítics que acaren els reptes que plantegen per a les institucions públiques les necessitats de traducció i interpretació de les societats modernes; i la segona es publica amb motiu de l'Any Internacional de les Llengües Indígenes i busca reflexionar sobre com influeix la conceptualització lingüística occidental a l'hora de codificar estàndards escrits en comunitats amb una tradició predominantment oral, especialment en l'àmbit de les llengües ameríndies.
El número també conté altres estudis i aportacions de l'àmbit del llenguatge jurídic, la política lingüística i la sociolingüística, així com les tradicionals cròniques legislatives.
Clouen el número quatre recensions bibliogràfiques.
Diccionari multilingüe que recull la terminologia en català de l'àmbit de les relacions internacionals.
Cada article terminològic inclou una o més denominacions catalanes amb la categoria lèxica corresponent, els equivalents en castellà, francès i anglès, la definició i, sovint, una o més notes explicatives.
L'obra es completa amb un índex temàtic en català que permet consultar les denominacions classificades d'acord amb l'estructura conceptual del diccionari, i amb tres índexs alfabètics (un per cada llengua d'equivalència) que permeten accedir al contingut dels articles terminològics.